王信 (明朝將領)

王信（），字君實，南鄭人。明朝軍事將領。

王信未滿周歲時，父親王忠北征陣亡，正統年间，王信襲寬河衛千戶。也先攻打京师，拒战西直门外，因功擢官。成化初年，積功至都指揮僉事，鎮守荊、襄等地。平定劉千斤之亂。之後擔任參將，與白圭分兵抵後巖山，后進都指揮同知。之後平定李原等叛亂，擢署都督僉事，鎮守臨清。成化十三年，佩平蠻將軍印，移鎮湖廣。平息永順、保靖二宣慰對抗，又劝谕靖州、武冈苗勿滋事。成化二十一年，擢為都督同知，隨後改為漕運總督。王信性情沉毅简重，喜读书，不营私产，成化二十二年去世。有子王繼善、王從善，都為進士《明史》（卷166）：“王信，字君實，南鄭人。生半歲，父忠征北戰歿，母嶽氏苦節育之，後俱獲旌。正統中，信襲寬河衛千戶。成化初，積功至都指揮僉事，守備荊、襄。劉千斤反，信以房縣險，進據之。民兵不滿千人，賊眾四千突至，圍其城。拒四十余日，選死士，出城五六裏舉炮。賊疑援至，驚走，追敗之。已，白圭統大軍至，以信為右參將，分道抵後巖山，賊遂滅。論功，進都指揮同知。賊黨石龍復陷巫山，信與諸將共平之。而流民仍嘯荊、襄、南陽間。信以為憂，言於朝，即命信兼督南陽軍務。賊首李原等果亂，信復與項忠討平之。擢署都督僉事，鎮守臨清。十三年以本官佩平蠻將軍印，移鎮湖廣。永順、保靖二宣慰世相仇殺，信諭以禍福，兵即解。靖州及武岡蠻久不戢，守臣議剿之。信親詣，犒以牛酒，責其無狀，眾稽顙服罪。十七年疏言：「湖廣諸蠻雖腹心蠹，實無能為。久不靖者，由我將士利其竊發以邀功也。選精銳，慎堤防，其患自息。荊、襄流逋，本避徭役，濫誅恐傷天和。南畝之氓鹹無蓄積。收獲未竟，餱糧已空；機杼方停，布縷何在。乞選公正仁惠守令，加意撫綏。濫授冗員，無慮千百，無一矢勞，冒崇階之賞，乞察勘削奪。」部指揮劉斌、張全智勇，力薦於朝。且雲：「英雄之士，處心剛正，安肯俯首求媚。若不加意延訪，則誌士沈淪，朝廷安得而用之。」二十一年，巡撫馬馴等言，副總兵周賢、參將彭倫官皆都督僉事，而信反止署職，宜量進一秩以重其權。兵部言信無軍功。帝特擢為都督同知。頃之，改總督漕運。帥府舊有湖，擅為利，信開以泊漕艘。勢要壅水，一裁以法，漕務修舉。明年卒。信沈毅簡重，好觀書，被服儒雅。歷大鎮，不營私產。嘗曰：「儉足以久，死後不累子孫，所遺多矣。」故人婚喪，傾資助之。子繼善、從善皆舉進士。”。

参考文献

Category:明朝總兵官
Category:明朝都督同知
Category:明朝漕運總督
Category:汉中人
X